《沁园春》
清代·刘琬怀

□□□□，□□□□，□□□□。□□□□□，□□□□，林端隐隐，远逗晴岚。

鸟语清幽，人踪阒寂，冷逼名园整日关。缘溪转，老梅一树，已破橘颜。

二泉胜景全探。更何必、奇峰高处攀。看九龙塔耸，铃声摇荡，六朝松古，黛色斑斓。

淮海祠边，香花桥畔，记否年前三月三。红裙遍，讶如云缭绕，如蚁回环。

作者简介：刘琬怀，字韫如，一字撰芳，阳湖人。刘汝器女，嗣绾妹，金坛虞朗峰室，有《问月楼集》。